《韩京叔古木寒泉图》
宋代·家铉翁

朝来我梦三伟人，振袂而入清风生。
扫门坐需佳客至，邻叟醉墨俄然成。
古木昂藏出涧壑，下临百丈寒泉清。
高冠长剑万夫望，其傍锄笠两耦耕。
岁寒坐对亦已久，东风看取岩穴春。
卧龙腾骧碧落上，南山夜半雷雨惊。

作者简介：家铉翁（约1213～1297）号则堂，眉州（今四川省眉山市东坡区）人。家铉翁身长七尺，状貌奇伟，威严儒雅。以荫补官，累官知常州，迁浙东提点刑狱，入为大理少卿。宋亡，守志不仕。元成宗即位（1294），放还，赐号处士，时年八十二，后数年以寿终。《宋史》有传。有《则堂集》六卷，《彊（强）村丛书》辑为《则堂诗馀》一卷。词存三首收于《全宋词》中。